Държавен вестник, бр. 64, 2000 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  64
ПОСТАНОВЛЕНИЕ № 148
ОТ 27 ЮЛИ 2000 Г.
за създаване на център “Конкурентна сис-
тема за обучение и управление на висшето
образование”
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Създава център “Конкурентна сис-
тема за обучение и управление на висшето об-
разование” като юридическо лице на бюджет-
на издръжка към министъра на образованието
и науката със седалище София.
(2) Определя численост на персонала на цен-
търа 9 щатни бройки.
Чл. 2. (1) Центърът:
1. съдейства на Министерството на образо-
ванието и науката при осъществяването на ре-
формата във висшето образование;
2. подпомага процеса на постигане на по-
добра ефективност на управлението във висши-
те училища, както и подобряване качеството
на учебния процес;
3. създава механизми, насочени към осигу-
ряване качеството на учебния процес;
4. извършва дейности по подобряване и осъв-
ременяване на учебните планове и програми;
5. съдейства за подобряване на технология-
та на учебния процес;
6. подпомага въвеждането на нови форми на
обучение;
7. съдейства за повишаване на квалифика-
цията на преподавателския състав;
8. съдейства за подобряване на материална-
та база на висшите училища;
9. подпомага развитието на университетски-
те и факултетските библиотеки;
10. извършва дейности по подпомагане и
улесняване преструктурирането на висшите
училища;
11. съдейства за подобряването на управле-
нието във висшите училища.
(2) Центърът осъществява дейностите по
ал. 1, като чрез конкурс оценява и одобрява за
финансиране проекти за модернизиране на вис-
шето образование.
Чл. 3. (1) Устройството и дейността на цен-
търа се уреждат с правилник, утвърден от ми-
нистъра на образованието и науката.
(2) Министърът на образованието и науката
одобрява годишен отчет за дейността на центъра.
Заключителни разпоредби
§ 1. В двумесечен срок от влизането в сила
на постановлението министърът на образова-
нието и науката утвърждава устройствен пра-
вилник на центъра.
§ 2. Постановлението се приема на основа-
ние чл. 60 от Закона за администрацията.
Министър-председател: Иван Костов
Главен секретар на Министерския съвет:
Елиана Масева
45796
ПОСТАНОВЛЕНИЕ № 149
ОТ 28 ЮЛИ 2000 Г.
за определяне на годишна държавна награда
“Паисий Хилендарски”
МИНИСТЕРСКИЯТ СЪВЕТ
П О С Т А Н О В И :
Чл. 1. (1) За стимулиране на български твор-
ци и изпълнители на произведения, свързани с
българската история и традиции, се присъжда
годишна държавна награда под наименование-
то “Паисий Хилендарски”.
(2) На наградените се връчват грамота и
почетен знак, на които е изобразен Паисий
Хилендарски.
(3) Носителите на наградата получават па-
рична сума в размер 10 000 лв.
Чл. 2. (1) Държавните органи и неправител-
ствените организации, свързани с културата,
могат да правят предложение за награждаване,
като за наградата не могат да бъдат предлагани
лица, на които тя вече е присъждана.
(2) Предложението по ал. 1 се прави пред
министъра на културата до 1 септември всяка
година и съдържа мотивите за награждаване,
свързани с приноса на твореца към национал-
ната културна идентичност и духовни ценнос-
ти, както и кратки биографични данни.
Чл. 3. (1) Министърът на културата със за-
повед назначава комисия, състояща се от пред-
седател и шестима членове, която разглежда
постъпилите предложения.
(2) Комисията обсъжда мотивите и подгот-
вя предложение до министъра на културата за
личността, на която да се присъди наградата.
(3) За номинирано се смята лицето, за което
са гласували повече от половината от състава
на комисията.
Чл. 4. (1) Министър-председателят на Ре-
публика България със заповед присъжда дър-
жавната награда “Паисий Хилендарски” въз
основа на мотивиран доклад на министъра на
културата.
(2) Наградата се връчва в тържествена об-
становка от министър-председателя по случай
1 ноември—Ден на народните будители.
Чл. 5. Финансовото осигуряване на награда-
та ежегодно се предвижда по бюджета на Ми-
нистерския съвет.
Преходни и заключителни разпоредби
§ 1. За 2000 г. министърът на финансите да
осигури по бюджета на Министерския съвет
допълнително средства за финансовото осигу-
ряване на наградата.
§ 2. Постановлението се издава на основа-
ние чл. 19 от Закона за закрила и развитие на
културата.
Министър-председател: Иван Костов
Главен секретар на Министерския съвет:
Елиана Масева
45804